b'\n_START_ARTICLE_\nAvtosugestija\n_START_SECTION_\nZgodovina\n_START_PARAGRAPH_\nUtemeljitelj avtosugestije in t. i. Couejeve metode je francoski farmacevt in psiholog, \xc3\x89mile Cou\xc3\xa9 [1857-1962]. Po za\xc4\x8detku dela v Troyesu je opazil, da se je stanje bolnikov, pri katerih je poleg zdravljenja z zdravili tudi s pogovorom zagotavjal pozitivne u\xc4\x8dinke zdravila, ob\xc4\x8dutno bolj izbolj\xc5\xa1alo v primerjavi z bolniki, katerim ni rekel ni\xc4\x8d. To ga je usmerilo k raziskovanju mo\xc4\x8di hipnoze in domi\xc5\xa1ljije ter postavitvi temeljev avtosugestije.\n_START_SECTION_\nOzadje\n_START_PARAGRAPH_\nV \xc4\x8dloveku obstajata dve bitji povsem lo\xc4\x8deni eno od drugega, volja (zavest) in nezavedno (mi\xc5\xa1ljenje). Predvsem v avtosugestiji ne sme posredovati volja. Potrebno je obvladati mi\xc5\xa1ljenje. Kajti kadar se volja nahaja v nasprotju z mi\xc5\xa1ljenjem, vedno zmaga mi\xc5\xa1ljenje brez izjeme. V vsakodnevnem \xc5\xbeivljenju je uporaba sugestije nezavedna. Da bi pridobili dobre rezultate in da bi se na\xc5\xa1e \xc5\xbeelje izpolnile, mora biti na\xc5\xa1a sugestija zavestna.\n_START_SECTION_\nCoujeva metoda / uporaba avtosugestije\n_START_PARAGRAPH_\nNajprej je treba dobro dolo\xc4\x8diti predmet avtosugestije in zatem pri sebi to ve\xc4\x8dkrat ponoviti. Vse te sugestije je treba izgovarjati_NEWLINE_monotono in polglasno, poudarjajo\xc4\x8d pri tem pomembne besede. Delovati morajo tako, da oslabijo pozornost in oseba ne misli na ni\xc4\x8d drugega. Ta postopek ponavljamo redno vsak dan, zjutraj in zve\xc4\x8der. \xc4\x8ce na\xc5\xa1e nezavedno sprejme sugestijo in podana misel preide v avtosugestijo, bomo opazili, da so se za\xc4\x8dele na\xc5\xa1e \xc5\xbeelje izpolnjevati. To je vpliv misli na psihi\xc4\x8dno in fizi\xc4\x8dno bitje \xc4\x8dloveka.'